Christoph Scheiner

Christoph Scheiner (Markt Wald, 1573ko uztailaren 25a – Nysa, 1650eko uztailaren 18a) alemaniar jesulagun, astronomo eta matematikaria izan zen.

1595ean Jesusen Lagundian sartu zen. Teologia ikasi zuen Ingolstadten eta matematika irakasle izan zen Dillingenen eta hebreera eta matematika Ingolstadten. Pantografoa asmatu zuen, objektuak eskalan marrazteko tresna, teleskopioak eraiki zituen eta eguzkiari buruzko behaketak egin zituen. 1611n eguzki-orbanak aurkitu zituen, baina ez zuen publiko egin, eguzkiaren perfekzioaren ideiaren aurkakoa zelako. Lagun batek aurkikuntza modu anonimoan argitaratu zuen 1612an. Ondoren, orbanen errotazioa deskribatu zuen. Eztabaida bat izan zuen Galileo Galileirekin, ea nork aurkitu zituen lehenik orbanak.

1617an Innsbruckera joan zen eta hiru urtez gorterako astronomo lanetan aritu zen. 1624tik 1630era astronomia irakaslea izan zen Erroman eta 1639an Nysara joan zen bizitzera.

 Lanak 
 Tres epistolae de maculis solaribus (Augsburg, 1612) IMSS Digital Library
 De Maculis solaribus et stellis circa Iovis errantibus accuratior Disquisitio (Augsburg, 1612) IMSS Digital Library
 De maculis Solaribus (Erroma, 1613), Giacomo Mascardi argitaratzailea
 Disquisitiones mathematicae (Ingolstadt, 1614, Stefan Locher-rekin batera) IMSS Digital Library
 Sol ellipticus (Augsburg, 1615) IMSS Digital Library
 Exegeses fundamentorum gnomonicorum (Ingolstadt, 1617)
 Refractiones coelestes sive solis elliptici phaenomenon illustratum (Ingolstadt, 1617) IMSS Digital Library
 Oculus, hoc est: Fundamentum opticum (Innsbruck, 1620) Gallica
 Rosa Ursina sive Sol. (Bracciano, 1626–30) IMSS Digital Library
 Pantographice seu ars delineandi (Rom, 1631) IMSS Digital Library
 Prodromus pro sole mobili et terra stabili contra ... Galilaeum a Galileis (Prag, 1651) IMSS Digital Library

Kategoria:Bavariarrak
Kategoria:Alemaniako katolikoak
Kategoria:Alemaniako jesuitak
Kategoria:Alemaniako matematikariak
Kategoria:Alemaniako astronomoak
Kategoria:Alemaniako asmatzaileak